als_Latn dik_Latn sag_Latn
Kosovë, Thaçi –Taketoshi: Do të krijohen mundësi që të rinjtë të studiojnë në Japoni
- 912 Lexime
- (15:46 , 12/03/2015)
- 0 Komente
PRISHTINE – Ministri i Punëve të Jashtme të Kosovës, Hashim Thaçi dhe Ambasadori i Japonisë, jorezident për Kosovën, Makoto Taketoshi kanë mbajtur një takim sot së bashku. Në takim ndër të tjera, njofton Express, është diskutuar edhe për krijimin e mundësive që të rinjtë e Kosovës të shkojnë të studiojnë në Japoni.
“Sot pata kënaqësinë të takohem me Ambasadorin e Japonisë në Austri, jo rezident për Kosovën, z. Makoto Taketoshi, me të cilin diskutuam për thellimin e miqësisë dhe bashkëpunimit mes dy vendeve. E falënderova ambasadorin Taketoshi për përkrahjen e Japonisë që po i jep Kosovës në rrafshin politik, ekonomik dhe atë kulturor. Kosova mund të mësojë shumë nga përvoja e Japonisë në zhvillimin ekonomik. U gëzova të mësoj se do të krijohen edhe më shumë mundësi për të rinjtë e Kosovës të studiojnë në Japoni”, ka shkruan në Facebook, Thaçi.
(ar.sh/BalkanWeb)
als_Latn glg_Latn unk als_Latn als_Latn als_Latn als_Latn